|  |  |  |  |
| --- | --- | --- | --- |
| LogO_RazloG | **ОБЩИНА РАЗЛОГ** | **MUNICIPALITY OF RAZLOG** | |
| Untitled-1 | | |
| ул. „Стефан Стамболов“1, 2760 Разлог  телефон: 0747 80 095  E-mail: kmet@razlog.bg  www.razlog.bg | 1, Stefan Stambolov Str., 2760 Razlog, Bulgaria  Phone: +359 747 80 095  E-mail: kmet@razlog.bg  www.razlog.bg |  |

**ДО**

**ОБЩИНСКИ СЪВЕТ - РАЗЛОГ**

**Д О К Л А Д**

**от**

**ИНЖ. КРАСИМИР ИВАНОВ ГЕРЧЕВ – КМЕТ НА ОБЩИНА РАЗЛОГ**

**ОТНОСНО:** Провеждане на редовно заседание на Общото събрание на Асоциацията по ВиК на обособената територия, обслужвана от „ВиК“ ЕООД, гр. Благоевград.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Във връзка с покана с Наш вх.№70.00-769/25.04.2025г. от Георги Динев – Областен управител на област с административен център Благоевград и Председател на Асоциацията по ВиК на обособената територия, обслужвана от „ВиК“ ЕООД, гр.Благоевград за предстоящо редовно заседание на Общото събрание на Асоциацията по ВиК на обособената територия, обслужвана от „ВиК“ ЕООД, гр.Благоевград, което ще се проведе **на 03 юни 2025 год. /вторник/ от 11.00** ч. в Конферентната зала на Областна администрация Благоевград, ет.1 и на основание чл.21, ал.1, т.15 от ЗМСМА и чл.198е, ал.3 и ал.5 от Закона за водите, Общински съвет - гр. Разлог да приеме следното

**РЕШЕНИЕ :**

Дава съгласие Кмета на Община Разлог /при невъзможност той да участва, Общински съвет гр. Разлог определя Славчо Иванов Фарфаров – Зам.кмет по Устройство на територията, строителство и регионално развитие“ на Община Разлог/ да участва в предстоящото редовно заседание на Общото събрание на Асоциацията по ВиК на обособената територия, обслужвана от „ВиК“ ЕООД, гр.Благоевград, което ще се проведе на **03 юни 2025 год. /вторник/ от 11.00** в Конферентната зала на Областна администрация Благоевград, ет.1 и да гласува позицията на общината, „ЗА“, „ПРОТИВ“ или „ВЪЗДЪРЖАЛ СЕ“, като на основание чл.14, ал.4 от Правилника за организацията и дейността на асоциациите по водоснабдяване и канализация, когато при провеждане на гласуване, някой от представителите на общините, членове на Асоциацията по ВиК е упълномощен от Общинския съвет да упражни право на глас с „ПРОТИВ“ или „ВЪЗДЪРЖАЛ СЕ“, следва да представи **писмено становище** за това решение, което се включва в протокола**,** съгласно определения дневен ред, както следва:

1. Приемане на годишен отчет за дейността на Асоциация по ВиК Благоевград през 2024г.
2. Приемане на отчет за изпълнение на бюджета на Асоциация по ВиК Благоевград за 2024г.
3. Приемане на бюджет на Асоциация по ВиК Благоевград за 2025г.
4. Одобряване на Подробна инвестиционна програма на „Водоснабдяване и канализация“ ЕООД – Благоевград за 2025г.
5. Други.

При липса на кворум за провеждане на заседанието, на основание чл.10, ал.5, т.6 от Правилника за организацията и дейността на асоциациите по водоснабдяване и канализация е определена резервна дата – **17.06.2025г. /вторник/ от 11.00 часа**, при същия дневен ред. В този случай вече предоставените от членовете на Асоциацията по ВиК до 03.06.2025г. мандати ще се считат за валидни.

**Мотиви:** Решението се прие на основание чл.21, ал.1, т.15 от ЗМСМА и чл.198е, ал.3 и ал.5 от Закона за водите; Като взе предвид постъпила в Община Разлог Покана с вх.№70.00-769/25.04.2025г. от Георги Динев – Областен управител на област с административен център Благоевград и Председател на Асоциацията по ВиК на обособената територия, обслужвана от „ВиК“ ЕООД, гр. Благоевград; Като взе предвид, че съгласно чл.198е, ал.3 от Закона за водите Общински съвет определя кмета /при невъзможност той да участва, Общински съвет гр. Разлог определя Славчо Иванов Фарфаров – Зам. кмет по Устройство на територията, строителство и регионално развитие“ на Община Разлог/ като представител на общината в асоциацията; Като взе предвид, че позицията и мандатът на представителя на общината за заседанията на общото събрание на асоциацията по ВиК се съгласуват по ред, определен от общински съвет;

**Приложение:**

1.Покана с вх.№70.00-769/25.04.2025г. от Георги Динев – Областен управител на област с административен център Благоевград и Председател на Асоциацията по ВиК на обособената територия, обслужвана от „ВиК“ ЕООД, гр.Благоевград;

2. Годишен отчет за дейността на Асоциация по ВиК Благоевград през 2024г.

3.Отчет за изпълнение на бюджета на Асоциация по ВиК Благоевград за 2024г и писмена обосновка към него.

4. Бюджет на Асоциация по ВиК Благоевград за 2025г.

5. Подробна инвестиционна програма на „Водоснабдяване и канализация“ ЕООД – Благоевград за 2025г.

***С уважение ,***

***Инж. Красимир Герчев***

***Кмет на Община Разлог***

***Изготвил:***

***Елена Тумбева - гл.юрисконсулт***